જંકશન પ્લોટ ખાતે મનહરલાલજી મહારાજ સ્થાપિત સેવા સંસ્થા ગીતા વિદ્યાલય ટ્રસ્ટમાં ભાવસભર વાતાવરણમાં શ્રદ્ધાભક્તિપૂર્વક અષાઢી બીજની ઉજવણી થશે. ગીતા વિદ્યાલયના મંદિર પરિસરમાં બિરાજતા શ્રી જગન્નાથજી, બળદેવજી તથા સુભદ્રાજીની દિવ્ય પ્રતિમાઓને સુંદર વત્રાલંકારો તથા પુષ્પમાલાથી સુશોભિત કરાશે શનિવારે સાંજે 5-00 થી 5-45 સુધી મહિલા સત્સંગ મંડળના બહેનો ભજન, સત્સંગ કરશે. સાંજે 5-45 કલાકે શ્લોકોના મંત્રોચ્ચાર તથા જય જગન્નાથના જયઘોષ સાથે પૂજન અને આરતી થશે તેમજ મગ-ચણા તથા સાકરની પ્રસાદીનું વિતરણ થશે. આ પ્રસંગે દર્શનાર્થીઓ, સત્સંગ, મંડળ, વ્યાપારી શ્રેષ્ઠીઓ, સામાજિક અગ્રણીઓ વગેરે ઉપસ્થિત રહેશે.